Will Smith, mosali ba films oyo alongaki moko na ba Oscars ya mobu moye, apekisami kozala na ba Oscars, mbano enene ya ba films na mokili, mpo na mibu zomi.
Académie ya ba Oscars esakoli mokano mwango o'mokolo mwa minei, kolanda mbata Will Smith abetaka na comédien Chris Rock na milulu ya bopesi ba Oscars le 27 mars 2022 na milulu milakisamaki mokili mobimba na bitando moke.
"Bakambi bakati ete mpo na eleko ya mibu zomi wuto le 8 avril 2022, M. Smith apesama lisusu ndingisa te ya kozala na milulu to manaka mya Académie, ye moko to na nzela ya singa, ata mpo na mbano ya Académie," ekomi president Davis Rubin ya ba Oscars lokola mpe PDG na yango Dawn Hudson na mokanda.
"Nandimi mpe natokisi mokano ya Académie," eyanoli M. Smith.
Bakeli bililingi to ba films 10.000 bazalaka kati na mbulamatari ya Académie eye. Basusu bazalaka te.
M. Smith abetaka Rock mbata ntango Rock asalaka liseki na koseka kolokolo ya mwasi ya M. Smtih.
M. Smith asepelaka te mpo mwasi wa ye Jeda akoma kolokolo mpo na bokono abelaka.
lin_Latn lin_Latn lin_Latn lin_Latn lin_Latn lin_Latn lin_Latn